Document ID: 31990R3575

ΚΑΝΟΝΙΣΜΟΣ (ΕΟΚ) αριθ. 3575/90 ΤΟΥ ΣΥΜΒΟΥΛΙΟΥ της 4ης Δεκεμβρίου 1990 όσον αφορά την παρέμβαση των διαρθρωτικών ταμείων στο έδαφος της πρώην Λαοκρατικής Δημοκρατίας της Γερμανίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρα 43, 126, 127, 130Δ, 130Ε και 153,
την πρόταση της Επιτροπής(1),
Σε συνεργασία με το Ευρωπαϊκό Κοινοβουλίο(2),
Έχοντας υπόψη τη γνώμη της Οικονομικής και Κοινωνικής Επιτροπής(3),
Εκτιμώντας :
ότι η Ευρωπαϊκή Οικονομική Κοινότητα έχει θεσπίσει, ενόψει της εφαρμογής του άρθρου 130Α, ένα σύνολο κανόνων που αφορούν τις αποστολές των διαρθρωτικών ταμείων, την αποτελεσματικότητά τους, καθώς και το συντονισμό των παρεμβάσεων μεταξύ τους και με τις παρεμβάσεις της Ευρωπαϊκής Τράπεζας Επενδύσεων και των άλλων υφισταμένων χρηματοδοτικών μέσων;
ότι, από τη στιγμή της ένωσης της Γερμανίας, το κοινοτικό δίκαιο εφαρμόζεται αυτοδικαίως στο έδαφος της πρώην Λαοκρατικής Δημοκρατίας της Γερμανίας;
ότι η ειδική κατάσταση που επικρατεί στα εδάφη αυτά απαιτεί ορισμένες έκτακτες μεταβατικές προσαρμογές των κοινοτικών πράξεων που αφορούν τα διαρθρωτικά ταμεία;
ότι, ειδικότερα, δεν υπάρχουν αρκετά αξιόπιστα στατιστικά στοιχεία που να επιτρέπουν να ταξινομηθεί, σύμφωνα με τα κριτήρια που προβλέπονται στον κανονισμό (ΕΟΚ) αριθ. 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων χρηματοδοτικών οργάνων(4), το έδαφος αυτό μεταξύ των περιφερειών και των ζωνών οι οποίες υπάγονται στους στόχους περιφερειακού και αγροτικού χαρακτήρα;
ότι, κατά συνέπεια, η δράση της Κοινότητας πρέπει να διεξαχθεί με ευέλικτο τρόπο κατά τη διάρκεια μεταβατικής περιόδου;
ότι οι απαραίτητες προσαρμογές στις κοινοτικές ρυθμίσεις που αφορούν το στόχο υπ' αριθ. 5α αποτελούν αντικείμενο του κανονισμού (ΕΟΚ) αριθ. 3577/90(5);
ότι, δυνάμει του άρθρου 19 του κανονισμού (ΕΟΚ) αριθ. 2052/88, το Συμβούλιο οφείλει με βάση πρόταση της Επιτροπής να επανεξετάσει τον εν λόγω κανονισμό το αργότερο στις 31 Δεκεμβρίου 1993,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Ά ρθρο 1 Ο κανονισμός (ΕΟΚ) αριθ. 2052/88, ο κανονισμός (ΕΟΚ) αριθ. 4253/88 του Συμβουλίου της 19ης Δεκεμβρίου 1988 που προβλέπει τις διατάξεις εφαρμογής του κανονισμού (ΕΟΚ) αριθ. 2052/88(6), ο κανονισμός (ΕΟΚ) αριθ. 4254/88 του Συμβουλίου της 19ης Δεκεμβρίου 1988 για διατάξεις εφαρμογής του κανονισμού (ΕΟΚ) αριθ. 2052/88 όσον αφορά το Ευρωπαϊκό Ταμείο Περιφερειακής Ανάπτυξης(7), ο κανονισμός (ΕΟΚ) αριθ. 4255/88 του Συμβουλίου της 19ης Δεκεμβρίου 1988 για διατάξεις εφαρμογής του κανονισμού (ΕΟΚ) αριθ. 2052/88 όσον αφορά το Ευρωπαϊκό Κοινωνικό Ταμείο(8) και ο κανονισμός (ΕΟΚ) αριθ. 4256/88 του Συμβουλίου της 19ης Δεκεμβρίου 1988 για διατάξεις εφαρμογής του κανονισμού (ΕΟΚ) αριθ. 2052/88 όσον αφορά το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα "Προσανατολισμού"(9), εφαρμόζονται στο έδαφος της πρώην Λαοκρατικής Δημοκρατίας της Γερμανίας, με τους όρους που προβλέπονται στον παρόντα κανονισμό.
Ά ρθρο 2 1. ^Η Ομοσπονδιακή Δημοκρατία της Γερμανίας υποβάλλει στην Επιτροπή, το αργότερο στις 31 Ιανουαρίου 1991, σχέδιο που περιλαμβάνει το σύνολο των διαρθρωτικών παρεμβάσεων που μελετώνται σύμφωνα με το άρθρο 1 του κανονισμού (ΕΟΚ) αριθ. 2052/88 στο έδαφος της πρώην Λαοκρατικής Δημοκρατίας της Γερμανίας, για την περίοδο που λήγει στις 31 Δεκεμβρίου 1993.
Το σχέδιο αυτό περιλαμβάνει:
όσο το δυνατόν λεπτομερέστερη ανάλυση της κοινωνικοοικονομικής κατάστασης των νέων γερμανικών περιοχών με βάση τα διαθέσιμα στοιχεία,
περιγραφή κατά το δυνατόν στο κατάλληλο περιφερειακό επίπεδο των βασικών αξόνων που επιλέγονται για τις κοινοτικές παρεμβάσεις, καθώς και των σχετικών με αυτούς δράσεων,
τα στοιχεία που αφορούν τις δράσεις που διεξάγονται δυνάμει του στόχου αριθ. 5α,
στοιχεία για τη χρησιμοποίηση των συνδρομών των ταμείων, της Ευρωπαϊκής Τράπεζας Επενδύσεων και των άλλων χρηματοδοτικών μέσων που προβλέπονται για την υλοποίηση του σχεδίου.
2. ^Το σχέδιο μπορεί επίσης να προβλέπει τη διεξαγωγή ενεργειών για την επίτευξη των στόχων που επιδιώκουν οι κοινοτικές πρωτοβουλίες οι οποίες αναφέρονται στο άρθρο 11 του κανονισμού (ΕΟΚ) αριθ. 4253/88.
3. ^Εντός προθεσμίας τριών μηνών από την υποβολή του σχεδίου, θεσπίζεται κοινοτικό πλαίσιο στήριξης για τις διαρθρωτικές παρεμβάσεις που καλύπτουν την περίοδο μέχρι τις 31 Δεκεμβρίου 1993.
4. ^Το κοινοτικό πλαίσιο στήριξης θεσπίζεται σύμφωνα με τις διατάξεις του άρθρου 8 παράγραφος 5 του κανονισμού (ΕΟΚ) αριθ. 2052/88, καθώς και του άρθρου 8 παράγραφος 3 και του άρθρου 11 του κανονισμού (ΕΟΚ) αριθ. 4253/88.
5. ^Κατ' εξαίρεση, ελλείψει κατάλληλων στατιστικών στοιχείων σχετικά με το εν λόγω έδαφος, τα μέτρα των διαρθρωτικών ταμείων τίθενται σε ενέργεια χωρίς προηγούμενη κατάταξη των περιοχών και περιφερειών του εδάφους αυτού, σύμφωνα με τους περιφερειακούς και αγροτικούς στόχους.
Ά ρθρο 3 1. ^Το ποσό των κοινοτικών δαπανών για την υλοποίηση της δράσης που προβλέπεται από τον παρόντα κανονισμό βάσει του ΕΤΠΑ, του Ευρωπαϊκού Κοινωνικού Ταμείου και του ΕΓΤΠΕ, τμήμα "Προσανατολισμού", ανέρχεται σε τρία δισεκατομμύρια Ecu (τιμές 1991) για την περίοδο 19911993.
2. ^Οι πιστώσεις αναλήψεων υποχρεώσεων που αντιστοιχούν στα ποσά που αναφέρονται στην παράγραφο 1 προστίθενται στα ποσά που αναφέρονται στο άρθρο 12 παράγραφος 2 του κανονισμού (ΕΟΚ) αριθ. 2052/88.
Οι εν λόγω πιστώσεις δεν λαμβάνονται υπόψη για την εφαρμογή των παραγράφων 3 έως 6 του εν λόγω άρθρου.
Ά ρθρο 4 Οι δράσεις που, δυνάμει των παραγράφων 5 και 6 του άρθρου 1 του κανονισμού (ΕΟΚ) αριθ. 4255/88, είναι επιλέξιμες μόνο στις περιοχές που υπάγονται στο στόχο αριθ. 1, είναι επιλέξιμες στο σύνολο του εδάφους της πρώην Λαοκρατικής Δημοκρατίας της Γερμανίας.
Το άθρο 7 του κανονισμού (ΕΟΚ) αριθ. 4255/88 δεν εφαρμόζεται.
Ά ρθρο 5 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Δεκεμβρίου 1990.

Labels: 18
15
19
5